Membrii clanului au alertat autorităţile, azi noapte, pe motiv că ar fi încercat cineva să le dea foc la vilă. Potrivit declarației, în jurul orei 2, o persoană necunoscută le-ar fi spart geamul cu o piatră și a aruncat în curtea vilei un cocktail Molotov. În urma exploziei combustibilului din sticlă, toți cei 10 membrii ai clanului Cârpaci au ieșit în stadă țipând, speriați.

Rromii susțin că atacul e o încercare de intimidare pentru că nu au plătit o taxă de protecție în valoare de 100.000 de euro. „Noi dormeam în casă și oamenii ăștia au spus că vin peste noi și aruncă sticle pline cu benzină și că ne dau foc dacă nu le dăm 100.000 de euro. Vrea să îi dăm bani de frică, de protecție. Noi suntem oameni de afaceri și din cauză că ne merge bine, oamenii vor să ne omoare în casă”, a declarat Gradu Cârpaci.

Mai mult decât atât, în urmă cu o săptămână de zile, membrii clanului s-au trezit cu trei coroane mortuare în fața casei, iar pe ele scria “Pentru Baciu. Dumnezeu să-l odihnească”, “Lui Cadolar pentru Boloboaia. Dumnezeu să-l ierte”. „Din partea familiei Nicolae Guță. Dumnezeu să-l odihnească pe ministrul de Finanțe”.

În urmă cu un an de zile, membrii clanului au făcut o plângere la Poliție care viza amenințările primite din partea unui alt clan ţigănesc, care face bani, spun cei din clanul Cârpaci, din taxe de protecție.